ભારત માટે તો સઈદ સૌથી મોટો દુશ્મન છે ને એ સત્તામાં આવે તો ભારતની મુશ્કેલી અનેક ગણી વધી જાય, આતંકવાદીઓને છૂટો દોર મળી જાય. હફીઝ મુહમ્મદ સઈદને ભારત માટે આટલી નફરત કેમ છે તે પણ સમજવા જેવું છે. સઈદ પંજાબના સરગોધામાં ગુજ્જર પરિવારમાં જન્મ્યો પણ તેના પિતા હરિયાણાના હતા. દેશના ભાગલા પડ્યા એ પહેલાં તેમનો આખો પરિવાર હરિયાણાના હિસારમાં રહેતો પણ ભાગલા વખતે તેમણે હરિયાણાથી ભાગવું પડેલું. સઈદનો જન્મ એ વખતે નહોતો થયો પણ તેના પિતા પાસેથી સાંભળેલી વાતો પ્રમાણે તેમના પરિવારમાં ૩૭ લોકો હતાં. હિસારમાંથી આખો પરિવાર પહેરેલાં લૂગડે ભાગ્યો ને ચાર મહિને અથડાતો કુટાતો પાકિસ્તાન પહોંચ્યો ત્યાં લગીમાં પરિવારનાં ૩૬ લોકો મોતને ભેટ્યાં હતાં. માત્ર સઈદના પિતા એકલા જ બચ્યા હતા. તેમણે નવેસરથી જીંદગી શ કરી પણ ભાગલા વખતે જે યાતના ભોગવેલી તે કદી ના ભૂલી શક્યા. તેના કારણે હિન્દુઓ માટે અને ભારત માટે તેમના મનમાં ભારે નફરત થઈ ગઈ. પોતાના સંતાનોને વારસામાં એ નફરત આપતા ગયા ને સઈદ એ જ વારસા સાથે જીવે છે.